Her kommer Bybanens nye gigant til Bergen

Nå er den her, den første superlange bybanevognen. Vi sender direkte!

Publisert Publisert 19. oktober 2015

Denne artikkelen er over fire år gammel

Den er omdiskutert, den er elsket, den er hatet og den er blitt en ny av Bergens mange berømte B-er. Vi har brostein, vi har Brann, vi har buekorps og vi har Bybanen.

Vi fulgte ankomsten direkte:

Mandag kom den første av de nye, forlengede bybanevognene til Bergen. Vognen fra Stadler utenfor Berlin kom om bord i danmarksbåten «Bergensfjord» mandag. Fjord Line-båten la til kai ved Hurtigruteterminalen like før klokken 12.30.

Les også:

Les også Ny super-bybane til Bergen mandag

— Dette blir bybanevogn nummer 21, og i løpet av vinteren kommer det flere nye vogner, fortalte informasjonsansvarlig i Bybanen Utbygging, Rune Jenssen til BT for tre uker siden.

280 passasjerer

De nye vognene er hele 42 meter lange, det betyr at de har hele 10 meter mer fra ende til ende enn de gamle vognene. Det betyr også at stasjonene på det første byggetrinnet av bybane må forlenges noe.

Totalt skal det være plass til 278 passasjerer på de nye vognene, 111 av dem sittende.

Les også:

Les også Kommunen advarte mot den nye bybaneløsningen

De første bybanevognene hadde fem ledd. De nye skal ha hele syv. Det blir også én ekstra dobbeltdør på hver side.

Bybanen skal fra neste sommer av gå til Flesland. Derfor vil også bybanevognene heretter bli tilrettelagt for mer bagasje enn tidligere.

Til testkjøring

Det er imidlertid lenge til du får reise med bybanevogn 221, som denkalles. Den skal brukes til testing av ny bybanetrasé frem til Fleslandsbanen åpner. Vognen vil «bo» på det nye verkstedet på Flesland.

Les også:

— Vi må se at alle sporveksler og resten av verkstedet virker etter planen. Det nye verkstedet skal ha plass til hele 40 slike vogner, sier Jenssen.

De eksisterende bybanevognene skal etter hvert tas ut av tjeneste for å bli forlenget. I løpet av 2017 skal alle være klare med de nye dimensjonene.

To nye vogner kommer i januar, to kommer i februar, en i mars og to i april. Vogn 221 har nettopp vært på testkjøring utenfor Berlin.

Følg MS «Bergensfjord» i vinduet under:

Publisert Publisert: 19. oktober 2015 10:50 Oppdatert: 19. oktober 2015 14:21